लखनऊ. डीएसपी जिया उल हक की हत्या के मुख्य आरोपी और पिछले दिनों नाबालिग से बालिग करार दिए गए योगेंद्र कुमार उर्फ बबलू से इन दिनों लखनऊ जिला जेल प्रशासन हलकान है। दरअसल बबलू जब से जिला जेल लाया गया है, वह किसी से बात नहीं कर रहा। गुमसुम अकेले में पड़ा रहता है।
पता चला है कि बबलू को देखकर लगता है कि वह गंभीर मानसिक तनाव से गुजर दिख रहा है। उसने खाना पीना भी पूरी तरह छोड़ रखा है, यही कारण है कि पिछले हफ्ते भर में उसका 4 किलो से ज्यादा वजन घट गया। जेल प्रशासन के साथ आला अफसर परेशान हैं कि कहीं बबलू को लेकर उन्हें लेने के देने न पड़ जाएं। हालांकि जेल विभाग से लेकर शासन तक कोई भी अफसर बबलू की स्थिति के संबंध में आधिकारिक तौर पर कुछ बयां नहीं कर रहा।
पिछले महीने एसपी जिया उल हक सहित तिहरे हत्याकांड मामले में सीबीआई ने कोर्ट में खुद को नाबलिग बता रहे मुख्य आरोपी योगेंद्र कुमार उर्फ बबलू को बालिग साबित कर दिया है। आरोपी योगेंद्र कुमार उर्फ बबलू को किशोर न्याय बोर्ड के प्रधान न्यायाधीश उदयवीर सिंह एवं अन्य सदस्यों ने बालिग करार देते हुए उसे जिला कारागार भेजने का निर्देश दिया। उसे जून की शुरुआत में जिला जेल ले आया गया। सूत्रों के अनुसार जिला जेल आने के बाद से बबलू मानसिक रूप से डरा सा दिख रहा है, उसे कई बार खाना खिलाने की कोशिश की गई बमुश्किल एक दौ कौर ही वह गले उतार सका।
आगे पढिए कैसे की गई थी शहीद डीएसपी की हत्या...
hin_Deva hin_Deva hin_Deva hin_Deva